cyanic-selkie/wikianc huggingface dataset:
Ségoun alue
Maantiede ja ilmasto
Ségoun alue rajoittuu pohjoisessa Mauritaniaan, koillisessa Timbuktun ja idässä Moptin alueisiin, kaakossa Burkina Fasoon, etelässä Sikasson ja lännessä Koulikoron alueisiin. Alue on etupäässä tasankoa, joka muuttuu etelässä Mandingon ylängöksi ja pohjoisessa Saharan autiomaaksi. Tärkeimmät vesistöt ovat Niger ja sen sivujoki Bani. Nigerin tulvatasanko käsittää yli 5 300 neliökilometrin laajuisen alueen. Hyötykaivannaisiin kuuluvat kaoliini ja bauksiitti.
Elohopeafulminaatti
Elohopeafulminaattia valmistetaan happaman elohopeanitraatin vesiliuoksen ja etanolin välisellä reaktiolla. Reaktiota katalysoi kupari(I)kloridi.
Ségoun alue
Maantiede ja ilmasto
Alueen eteläosa kuuluu Sudanin ja pohjoisosa Sahelin ilmastovyöhykkeisiin. Vuotuinen sademäärä on etelässä 550–750 ja pohjoisessa 150–350 millimetriä. Kasvillisuus vaihtelee etelän metsäsavannista pohjoisen pensasaroon.
Elohopeafulminaatti
Räjähdyselohopea reagoi märkänä ja kuivana alumiinin, magnesiumin, sinkin, kuparin ja pronssin kanssa.
Ségoun alue
Hallinnollinen jako ja asutus
Alue käsittää seitsemän piiriä: Barouéli, Bla, Macina, Niono, San, Ségou ja Tominian. Niihin kuuluu 115 maalaiskuntaa ja kolme kaupunkikuntaa: Niono, San ja Ségou. Kaupunkiväestön osuus on 8,6 %. Kyliä on yhteensä 2 203.
Alueella asuu 16,1 % Malin väestöstä. Asukastiheys on Bamakon ja Sikasson alueen jälkeen maan suurin, 36,3 henkeä neliökilometrillä. Yli puolet väestöstä elää jokien läheisyydessä. Asukkaat ovat bambaroita, miniankoja, boboja, soninkeja, bozoja, somonoja, fulbeja ja maureja. Puhutuimmat kielet ovat bambara (74,5 %), bobo (7,9 %), minianka (5,5 %), fulani (4,5 %), dogon (1,6 %) ja samo (1,0 %).
Talous
Ségousta on maantieyhteydet Bamakoon, Sikassoon ja Moptiin. Alueen 13 899 kilometrin pituisesta tieverkosta vain 806 kilometriä on asfaltoitu. Nigerillä on laivaliikennettä kolme kuukautta kestävän korkean veden ajan. Muuna aikana liikennöinti tapahtuu veneillä, ja ainoastaan Ségoussa ja Macinassa on satamalaiturit. Alueella on lanka- ja matkapuhelinverkot, mutta useissa maaseutupiireissä ei ole sähköä. Nigerjoella on Markalan säännöstelypato ja Office du Nigerin keinokastelukanavat ja Banijoella Talon säännöstelypato.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, maissi ja fonio. Myytäväksi viljeltyjen puuvillan, maapähkinän ja sokeriruo’on merkitys on vähentynyt, mutta niitä ovat korvanneet soija, teehibiskus, seesami ja vihannekset. Kotieläimiä ovat naudat, lampaat, vuohet, aasit, siat, hevoset, kamelit ja siipikarja. Ségoun alue on Malin suurin karjan viejä ulkomaille. Kalastuksen ja varsinkin kalanviljelyn merkitys on lisääntynyt. Ségouhun, Saniin, Pelenganaan ja Nionoon keskittynyt teollisuus jalostaa etupäässä maatalouden tuotteita. Lisäksi harjoitetaan käsityöammatteja ja kaupankäyntiä.
Koulutus ja terveydenhuolto
Vuonna 2009 alueella kävi koulua 63,4 % alakouluikäisistä (tytöistä 59,1 %), mikä on hieman alle Malin keskiarvon. Ségoussa toimii vuonna 2009 perustettu Malin ensimmäinen maaseutuyliopisto. Terveyspalveluihin kuuluvat aluesairaala, kahdeksan piiripoliklinikkaa ja 163 kunnallista terveyskeskusta.
Matkailu
Alueen matkailunähtävyydet ovat keskittyneet Nigerjoen varrelle sekä etelään Falon ja Timissan väliselle seudulle. Ségoussa järjestetään vuosittainen musiikkifestivaali Festival sur le Niger ja Markalassa somonokalastajien naamio- ja nukkefestivaali. Alueella on 21 majoituslaitosta (vuonna 2009), jotka sijaitsevat etupäässä Ségoussa ja Sanissa.
Kunos Simulazioni
Kunos Simulazioni on vuonna 2005 perustettu italialainen videopelien kehittämiseen ja julkaisuun keskittynyt yritys.
Yrityksen ovat perustaneet Marco Massarutto ja Stefano Casillo, jolloin yrityksessä työskenteli viisi henkilöä. Yritys on sen jälkeen kasvanut kolmeenkymmeneen henkilöön.
Suzuka
Suzuka on Japanin kaupunki Honshūn saaren eteläosassa Mien prefektuurissa. Se sijaitsee Tyynenmeren Isenlahden rannalla prefektuurin pohjoisosassa Nagoyan lounaispuolella. Kaupungissa on 200 402 asukasta (vuonna 2017) ja sen pinta-ala on 194,46 neliökilometriä.
Suzukan kaupungissa sijaitsee moottorirata Suzuka Circuit, jolla on ajettu Formula 1:n ja MotoGP:n Japanin Grand Prix.
Bon Appétit (kappale)
Bon Appétit on yhdysvaltalaisartisti Katy Perryn kappale, jolla vierailee myös yhdysvaltalainen hip hop-kolmikko Migos. Sen julkaisi Capitol Records Perryn viidennen, Witness-studioalbumin toisena singlenä 28. huhtikuuta 2017. "Bon Appétit" on lajityypiltään dance-pop ja trap-pop kappale, jonka sanat kertovat ruokaan liittyvästä kaksimielisestä suuseksistä. Kappaleen ovat sanoittaneet Perry, Quavious Marshall, Kirsnick Ball, Kiari Cephus, Max Martin, Karl Schuster, Oscar Holter ja Ferras Alqaisi. Kappaleen tuotannosta vastasivat puolestaan Martin, Schuster ja Holter.
Kappaleelle on toteutettu myös Dent De Cuirin ohjaama musiikkivideo, joka julkaistiin 12. toukokuuta 2017. Videolla nähdään kun Perryä valmistetaan "ruuaksi" ja tarjoillaan ateriana. "Bon Appétit" on ollut kaupallisesti kohtalainen menestys, sen päästyä singlelistan viiden parhaan joukkoon Bulgariassa ja Israelissa sekä kahdenkymmenen parhaan joukkoon Belgiassa, Kanadassa ja Panamassa.
Harri Niemi
Harri Niemi on suomalainen muusikko, radiotoimittaja ja juontaja. Hän toimii Radio Helsingin Aamu Helsingissä -ohjelman toimittajana ja juontajana. Aiemmin hän työskenteli Radio Cityssä ja Emi Finlandissa. Hän soitti koskettimia Arto Muna ja Millenniumissa. Hän soittaa myös Vesa ja Matti Loiri -duossa yhdessä Wallu Valpion kanssa.
Jennifer Clack
Jennifer Clack, o.s. Agnew (3. marraskuuta 1947 Manchester, Yhdistynyt kuningaskunta – 26. maaliskuuta 2020) oli englantilainen paleontologi, joka tutki erityisesti varhaisia tetrapodeja ja niiden evoluutiota. Hänen fossiililöytönsä ovat auttaneet tutkijoita ymmärtämään, miten ensimmäiset selkärankaiset eläimet nousivat maalle. Clackin johtamat tutkimusryhmät ovat löytäneet Grönlannista poikkeuksellisen laajan Acanthostega-fossiiliaineiston ja Englannin ja Skotlannin rajaseudulta varhaisia kivihiilikauden tetrapodifossiileja.
Nuoruus
Jennifer Agnew syntyi Manchesterissa vuonna 1947. Hänen vanhempansa olivat Alice ja Ernest Agnew. Jennifer kävi koulua Bolton schoolissa, ja yliopisto-opintonsa hän aloitti Newcastlen yliopistossa. Siellä hän opiskeli eläintiedettä ja valmistui vuonna 1970.
Museologista paleontologiksi
Agnew osallistui viimeisenä opiskeluvuotenansa Alex Panchenin suosituille selkärankaisten paleontologiaa käsitelleille luennoille. Panchen uudelleenarvioi 1800-luvulla löydettyjä kivihiilikauden tetrapodifossiileja, mikä herätti Agnew’n mielenkiinnon. Hän olisi halunnut päästä tekemään väitöstutkimustansa Panchenin ohjauksessa. Tämä ei kuitenkaan pystynyt ottamaan enää uusia opiskelijoita. Väitöstyön sijaan Agnew suoritti vuoden mittaisen tutkinnon museologiasta ja pääsi työskentekemään Birminghamin museoon ja taidegalleriaan.
Museotyössänsä Agnew verkostui muiden paikallisissa museoissa työskentelevien henkilöiden kanssa, ja hänelle luvattiin mahdollisuus tutkia vuonna 1867 kuvattua Pholiderpeton-suvun tetrapodin fossiilia, jota ei ollut kuitenkaan tutkittu löytämisen jälkeen. Panchen oli yrittänyt lainata sitä 1960-luvulla, mutta hänen pyyntöönsä ei ollut suostuttu. Agnew otti vuonna 1977 kolmen viikon opiskeluvapaan ja preparoi Panchenin laboratoriossa Pholiderpeton-fossiilia, joka osoittautui hyvin säilyneeksi. Agnew pääsi vuonna 1978 Panchenin laboratorioon tekemään väitöstutkimustansa. Hän löysi salamanterimaisesta Pholiderpeton-fossiilista perhosenmuotoisen jalustimen, mutta sillä ei todennäköisesti ollut tärykalvoa. Agnew ehdotti, että varhaisten tetrapodien välikorva oli alkeellisempi kuin aiemmin oli ajateltu. Hänen hypoteesistaan siitä, että varhaisilla tetrapodeilla oli edelleen kidusaukko kalojen tapaan eikä tärykalvoa, tuli sittemmin yleisesti hyväksytty.
Fossiililöydöt
Clack palkattiin vuonna 1981 Cambridgen yliopiston eläintieteen museon apulaiskuraattoriksi. Tohtoriksi hän valmistui vuonna 1984. Seuraavaa tutkimusaihettansa etsiessään Clack törmäsi Acanthostega-fossiileihin. Ne hän löysi Geotieteiden Sedgwick-museosta. Myöhäisdevonikautiset tetrapodifossiilit oli kerätty 1960-luvulla Grönlannin itäosista. Devonikaudelta tunnettiin vain kolme tetrapodia, ja Acanthostega-suvusta tiedettiin käytännössä vain puolikas kallo. Clack löysi aineistosta useita kalloja, joissa oli vielä kiinni osa selkärankaa.
Clack lähti kesäkuussa 1987 miehensä Bobin, Per E. Ahlbergin ja kahden tanskalaisen kollegan kanssa Grönlantiin. Tutkimusretki ylitti kaikki odotukset, sillä he keräsivät suurimman yhdellä matkalla saadun devonikautisen tetrapodifossiilikokoelman. Clack palkkasi Cambridgessä avukseen kaksi uutta ammattilaista, postdoc-tutkijan ja fossiilien preparoijan. Clackin tutkimus tuotti monia tuloksia, joissa nousi esille useita uusia ja yllättäviä asioita, jotka muuttivat tiedeyhteisön näkemystä siitä, miten vedestä maalle siirtyminen tapahtui. Tutkimus paljasti muun muassa sen, että varhaisilla tetrapodeilla oli edelleen kalamaiset kidukset ja useita sormia ja varpaita. Tutkimuksellisesti tärkeimmät luurangot kuuluivat Acanthostega-suvulle, josta tulikin tieteellisesti parhaiten tunnettu devonikauden tetrapodisuku.
Clackista tuli vuonna 2006 selkärankaisten paleontologian professori ja kuraattori. Hän palasi 2000-luvulla entistä enemmän kivihiilikauden tetrapodeihin ja tutki erityisesti niin sanottua Romerin aukkoa, joka on noin 30 miljoonan vuoden mittainen aukko fossiililöydöissä myöhäisdevonikauden tetrapodeista kehittyneempiin kivihiilikauden tetrapodeihin. Hän lähti vuonna 2009 Englannin ja Skotlannin rajaseudulle, missä hän keskittyi Ballaganin muodostumaan. Hän johti monitieteellistä ryhmää, jossa oli mukana tutkijoita Leicesterin ja Southamptonin yliopistoista sekä British Geological Surveystä ja National Museums Scotlandista. The TW:eed Project -nimellä tunnettu tutkimus on tuottanut uutta tietoa muun muassa eläimistöstä, kasvistosta, stratigrafiasta ja sedimentologiasta. Muodostumasta on löytynyt myös monia tuntemattomien tetrapodien fossiileja. Niitä on vuoteen 2020 mennessä kuvattu kuudesta suvusta.
Isabella Lövin
Isabella Lövin (s. 3. helmikuuta 1963 Helsingborg) on ruotsalainen journalisti, kirjailija ja poliitikko. Lövin on toiminut Euroopan parlamentin jäsenenä (2009–2014) sekä Ruotsin ilmasto- ja ympäristöministerinä (2019–2021). Hän edustaa vihreitä ja oli vuosina 2016–2021 toinen puolueen puheenjohtajista (språkrör).
Jennifer Clack
Fossiililöydöt
Clack eläköityi virallisista tehtävistä vuonna 2016. Hänellä oli edellisenä vuonna diagnosoitu syöpä. Hän jatkoi kuitenkin uraansa ja julkaisi tutkimuspapereita Grönlannin ja Skotlannin fossiililöydöistä. Clack kuoli syöpäänsä vuonna 2020.
Yksityiselämä
Jennifer ja Bob Clack tapasivat toisensa birminghamilaisella moottoripyöräkerholla, ja he menivät naimisiin vuonna 1980. Heitä yhdisti kiinnostus musiikkiin, moottoripyöriin ja fossiilien keräämiseen.
Isabella Lövin
Lövin on kirjoittanut vuonna 2007 julkaistun Hiljainen meri -kirjan, joka käsittelee tehokalastuksen haittoja. Kirjan mukaan suurin uhka kalakannoille ei ole enää epäpuhtaudet vaan tehokalastus, sillä troolaus tyhjentää vesistöt niin laillisesti kuin laittomastikin.
Jennifer Clack
Merkitys ja tunnustukset
Clack kirjoitti tai oli mukana kirjoittamassa yli 120 tutkimuspaperia. Niistä 15 julkaistiin Naturessa. Lisäksi hän kirjoitti useita populaaritieteellisiä artikkeleita ja kirja-arvioita. Clackin vuonna 2002 julkaistu kirja Gaining Ground, The Origin and Evolution of Tetrapods kokoaa yhteen 25 vuoden ajalta varhaisten tetrapodien tutkimustyötä. Kirjasta on tullut tetrapodien kehittymisen pohjateksti.
Clack teki uraauurtavaa työtä kalojen ja tetrapodien välisen evoluution selvityksessä. Hänen fossiililöytönsä ovat auttaneet ymmärtämään tutkijoita siitä, miten ensimmäiset selkärankaiset eläimet nousivat maalle. Clackin tutkimus keskittyi erityisesti tetrapodien ja niiden edeltäjien varsieväisten kalojen yhteyksiin sekä fysiologisiin muutoksiin, joita maalle siirtyminen vaati. Clack keräsi Cambridgen yliopiston eläintieteen museolle laajan fossiilikokoelman, joka on Britannian kivihiilikauden merkittävimpiä.
Clack nimesi urallaan useita taksonomisia yksiköitä. Hänen antamansa nimet olivat usein humoristisia, ja niihin liittyi useita merkityksiä. Eucritta melanolimnetes sai nimensä elokuvasta Mustan laguunin hirviö. Suvun Silvanerpeton Clack puolestaan nimesi metsän jumala Silvanuksen mukaan kunnianosoituksena fossiilien kerääjä Stan Woodille, ja hän yhdisti sukunimessä Pederpes sen löytäjän Peder Aspenin ja latinankielen sanan ’jalka’.
Clack tunnustettiin saavutuksistaan ympäri maailmaa. Royal Societyn jäseneksi hänet otettiin vuonna 2009. Samana vuonna hän pääsi American Academy of Arts and Sciencesin ulkomaalaiseksi kunniajäseneksi ja vuonna 2014 Ruotsin kuninkaallisen tiedeakatemian ulkomaalaiseksi jäseneksi. Yhdysvaltain kansallisen tiedeakatemian jakaman Daniel Giraud Elliot -mitalin Clack sai vuonna 2008. Hän oli ensimmäinen brittiläinen palkinnon saaja sitten vuoden 1942 ja ensimmäinen nainen sitten vuoden 1951.
Julius Toivola
Julius Toivola (s. 21. lokakuuta 1998 Rovaniemi) on suomalainen pituushyppääjä, joka edustaa Jyväskylän Kenttäurheilijoita. Hänen valmentajansa on Markku Leppänen. Aiemmin häntä ovat valmentaneet Jarkko Toivola, Kari Mastokangas ja Olli Kärki.
Toivola on saavuttanut sisäratojen SM-kilpailuissa pronssia pituushypyssä 2020 ja 2022. Kalevan kisoissa hän on sijoittunut parhaimmillaan kuudenneksi 2020 ja 2022.
Toivola hyppäsi ulkorataennätyksensä 730 cm (myötätuulessa 735) Lappeenrannassa 5. kesäkuuta 2022. Hallissa hän on hypännyt parhaimmillaan 731 Karlstadissa 12. helmikuuta 2023.
Margaret Stuart
Dorothy Margaret Stuart, syntyjään Browne (1889–1963 ) oli brittiläinen runoilija, kirjailija ja olympiamitalisti.
Najef bin Abdul Aziz
thumb|240px|Najef bin Abdul Aziz Najef bin Abdul Aziz Al Saud, joskus myös Naif, (1934 – 16. kesäkuuta 2012) oli Saudi-Arabian kruununprinssi ja maan pitkäaikainen sisäministeri.
Margaret Stuart
Hän osallistui vuoden 1924 Pariisin olympialaisiin, joissa sai olympiahopeaa kirjallisuudessa teoksellaan Sword Songs. Olympiateos on kadonnut. Hän jakoi hopeasijansa Josef Petersenin Euryalen kanssa.
Hockey Night
Hockey Night on C More-palvelussa, sekä MTV3 ja MTV Sub -kanavilla esitettävä jääkiekko-ohjelma. Sitä esitettiin aiemmin vuosina 1995–2005, sekä Canal+:lla vuosina 2011–2012.
Margaret Stuart
Stuartin kirjallisuus koostui suurelta osin historiallisista elämäkerroista. Hänen teoksiaan ovat muun muassa Dearest Bess (1955), The Daughters of George III (1939) ja A Book of Cats: Legendary, Literary and Historical (1959). Hän kuului myös englannin kielen ja kirjallisuuden järjestöön English Associationiin vuodesta 1930 lähtien, toimitti järjestön News-Letter -lehteä sekä teki arvosteluja English -lehteen.
Hockey Night
Historia
Hockey Nightia esitettiin aluksi vuosina 1995–2005, jossa nähtiin yksi jääkiekon SM-liigan ottelu, sekä viimeisen kahden vuoden aikana maksullista lisäohjelmistoa. Tuolloin alkuaikoina otteluita selosti Pentti Lindegren ja kommentaattoreina toimivat Kimmo Leinonen ja hänen jälkeensä Pekka Järvelä. Myöhemmin selostajaksi vaihtui Mika Saukkonen ja kommentaattorina oli Timo Jutila. Studioisäntänä toimi Kari Tyni ja kaukalonlaitatoimittajina olivat Kimmo Leinonen ja myöhempinä vuosina Mika Saukkonen, Mikko Grönman ja Inka Korhonen. Joskus kommentaattorina oli Jari Kurri. SM-liigan sunnuntaiottelut vähentyivät selvästi, kun lähetysoikeudet loppuivat MTV3-kanavalta.
Ohjelma palasi ruutuun 2011, jolloin Hockey Night -tiimiin kuuluivat toimittaja Teemu Niikko, selostaja Antero Mertaranta, sekä asiantuntijakaarti: Hannu Aravirta, Juhani Tamminen, Jarmo Kekäläinen, Doug Shedden, Kari Jalonen, Mika Kortelainen ja Risto Dufva.
Kun MTV sai itselleen jääkiekon MM-kisojen mediaoikeudet, MTV päätti nimetä kiekkokokonaisuutensa Hockey Nightiksi ja aloittaa Canal+:n perjantai-illoissa sekä lauantai-iltapäivissä uusia makasiiniohjelmia, joista kaksi vastaavat 2000-luvun alun Pakkiparia ja Fan Clubia. Hockey Night Extra on MTV3-kanavalla esitettävä ohjelma, joka esittää Canal+:n lähetyksestä "parhaat palat" ja käsittelee myös Euro Hockey Tour-turnausten aikana kyseisiä otteluita. Hockey Night Spotlight on lauantai-iltapäivien keskusteluohjelma, jossa otetaan Facebookin kautta vastaan yleisön kysymyksiä. Studio-osuudet kulkevat nimellä Hockey Night Live jalkapalloa käsittelevän vastaavanlaisen FUTIS+-ohjelman tapaan.
Hockey Night (2020–)
Hockey Night -brändi palasi ruutuun syksyllä 2020, kun MTV sai Liigan esittämisoikeudet. Hockey Night Live -studiolähetyksiä näytetään runkosarjassa ainakin kerran viikossa, sekä pudotuspeleissä useammin. Kaudella 2021–2022 studiojuontajina toimivat Tuomas Nyholm, Teemu Niikko ja Suvi Puukangas. Vakituisina studioasiantuntijoina olivat entiset jääkiekkoilijat Ari Vallin, Sami Kapanen, Pekka Saravo, Siim Liivik sekä Lasse Kukkonen. Otteluita selostivat kaudella 2022 Jani Alkio, Antero Mertaranta, Mika Saukkonen, Aleksis Ärje, Juho Kokko, Olli Eronen, Oskari Saari, Sebastian Waheeb ja Toni Saukkola.
Ella Brigatti
Ella Annikki Kristiina Brigatti (s. 16. lokakuuta 1969 Imatra) on suomalainen pukusuunnittelija ja kuvittaja. Hän on suunnitellut lukuisia elokuva- ja teatteripuvustuksia.
Behm (laulaja)
Rita Marketta Behm (s. 26. lokakuuta 1994 Hollola ) on suomalainen laulaja-lauluntekijä, joka käyttää taiteilijanimenään sukunimeään. Lisäksi Behm tuottaa itse omaa musiikkiaan. Hän on myös kirjoittanut kappaleita muille artisteille.
Ura
Loppuvuodesta 2016 Rita Behm valittiin 90 hakijan joukosta mukaan Veikkauksen ja Apulanta-yhtyeen yhdessä järjestämälle nuorten tekijöiden biisileirille. Hänen tavoitteenaan oli päästä tekemään kappaleita muille artisteille. Biisileirillä Behm tutustui Ella-Noora Kouhiaan, jonka kanssa hän perusti Behm & Ellis -nimisen duon, joka myöhemmin esiintyi vuoden 2017 Uuden Musiikin Kilpailun ”preshow’ssa”.
Uuden Musiikin Kilpailun takahuoneessa Behm tutustui M-Eazy Music -musiikkituotantoyhtiön tekijöihin ja samana vuonna hän solmi yhtiön kanssa musiikinkustannussopimuksen. Yksi ensimmäisistä Behmin kustantajalleen lähettämistä demoista oli ”Solmussa”-niminen kappale, joka lopulta päätyi paluuta tehneen Pikku G:n joulukuussa 2017 julkaistun paluusinglen kertosäkeeksi ja Behm itse kertosäkeen laulajaksi. Kappale oli Suomen virallisen singlelistan viiden kärjessä 12 viikkoa, joista neljä ensimmäistä ensimmäisenä.
Behm solmi levytyssopimuksen Warner Music Finlandin kanssa vuonna 2018. Behmin ensimmäinen oma single ”Hei rakas” julkaistiin 20. syyskuuta 2019. Behm sävelsi ja sanoitti kappaleen itse ja tuotti sen yhdessä Sakke Aallon ja Kashwellin kanssa. Kappale nousi neljännellä listaviikollaan Suomen virallisen singlelistan ensimmäiselle sijalle. Yhteensä se on ollut singlelistan kärjessä yhdeksän viikkoa. Vuoden 2020 alussa se nousi myös radiolistan ensimmäiseksi, jona se oli yhteensä kymmenen viikon ajan. Maaliskuussa 2020 Behm julkaisi toisen singlensä ”Tivolit”.
Heinäkuussa 2020 julkaistu kolmas single ”Frida” oli viimeinen single ennen Behmin syyskuussa 2020 julkaistua esikoisalbumia Draaman kaari viehättää, joka myi platinaa jo ennen julkaisuaan. Kaikki albumin 10 laulua nousivat julkaisupäivänään Suomen Spotifyn top14 joukkoon. Albumia kuunneltiin julkaisuviikonloppunaan yli 2,2 miljoonaa kertaa, mikä tekee albumista Suomen musiikkihistorian eniten julkaisuviikonloppunaan kuunnellun debyyttialbumin. Draaman kaari viehättää nousi Suomen virallisen listan ykköseksi heti ensimmäisellä viikollaan ja pysyi siellä myös seuraavat viisi viikkoa. Yhteensä albumi on ollut kärjessä 20 viikkoa ja kerryttänyt eniten listaykkösviikkoja koko Suomen virallisen listan historiassa. Aiemmin ennätystä piti hallussaan Anssi Kela Nummela-albumillaan. Albumi rikkoi tuplaplatinarajan lokakuussa 2020, triplaplatinarajan alkuvuodesta 2021 sekä nelinkertaisen platinarajan marraskuussa 2021. Draaman kaari viehättää oli sekä vuoden 2020 että vuoden 2021 myydyin albumi Suomessa.
YleX Läpimurto -raati valitsi Behmin vuoden 2020 lupaavimmaksi artistitulokkaaksi. Behm keräsi tulokasvuonna kaikkiaan kuusi Emma-ehdokkuutta: vuoden artisti, vuoden tulokas, vuoden albumi, vuoden biisi, vuoden pop ja yleisöäänestyksessä vuoden artisti. Behm voitti vuoden 2021 iskelmägaalassa vuoden tulokkaan, vuoden naisartistin ja vuoden albumin palkinnon, sekä hänen kappaleensa ”Hei rakas” äänestettiin vuoden iskelmäksi. Behm voitti ensimmäisessä Emma-gaalassaan kaikkiaan seitsemän palkintoa: Vuoden artisti, vuoden albumi, vuoden tulokas, vuoden biisi (”Hei rakas”), vuoden pop, Vuoden kotimainen artisti -yleisöäänestys ja vuoden myydyin kotimainen albumi. Tällä Behm ylsi samaan ennätykseen kuin Jenni Vartiainen, joka voitti seitsemän palkintoa vuoden 2011 Emma gaalassa. Behmin debyyttisingle ”Hei rakas” oli Teostolle ilmoitettujen tietojen valossa vuoden 2020 toiseksi soitetuin kotimainen kappale yli 10 000 soitolla radiossa, televisiossa ja keikoilla. Soitetuin oli Elastisen ja Jenni Vartiaisen esittämä ”Epäröimättä hetkeekään”.
Kaija (Kuhmoinen, Myllykylä)
Kaija on Pirkanmaalla Kuhmoisissa Myllykylän lähellä sijaitseva järvi.
Maantietoa
Järven pinta-ala on 16,0 hehtaaria, se on 1,0 kilometriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 2,2 kilometriä ja rannat ovat pääosin metsämaata. Järvellä on kaksi taloa, joiden yhteydessä on peltoja. Kaakkoisrannalla on yksi vapaa-ajan asunto.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 93,5 metriä mpy. Siihen laskee neljä ojaa, joista yksi tulee Suurijärvestä. Kaija laskee sen eteläpäästä lähtevää Kaijankoskea pitkin Tyrisevään. Kaijan ja Tyrisevän välinen pudotus on 13,0 metriä.
Historiaa
Vuoden 1855–1856 Kalmbergin kartastossa järvi oli merkitty nimellä Kaitin järvi.
Vuoden 1966 peruskartassa järvellä oli kaksi taloa, joiden yhteydessä oli nykyistä laajemmat pellot. Vuoteen 1986 mennessä järven kaakkoisrannalle oli rakennettu yksi uusi talo.
Behm (laulaja)
Yksityiselämä
Behm kävi lapsena muutaman vuoden pianotunneilla, mutta ei ikinä oppinut nuotteja. Hän soittaa edelleen pianoa korvakuulolta. Behm ei ole pianotunteja lukuun ottamatta opiskellut musiikkia missään ja on muusikkona itseoppinut.
Koulutukseltaan Behm on kokki. Hän teki osa-aikaisen baristan töitä kevääseen 2020 asti.
Behm oli kihloissa vuosina 2022–2023 kirjailija Miki Liukkosen kanssa.
Rita Strömmer
Rita Strömmer (s. 1968) on suomalainen televisiotoimittaja ja kuvaaja. Hän teki pitkään televisio-ohjelmia yhteistyössä aviomiehensä Rauli Virtasen kanssa. Sittemmin hän siirtyi MTV3:n ulkomaantoimitukseen ja on toiminut myös MTV3:n uutisankkurina. Hän on ollut ulkomaantoimittajana muun muassa Serbiassa ja Kreikassa.
Strömmer on tehnyt useita omia ohjelmasarjoja, esimerkiksi MTV3:lle Ritan mitalla -sarjan ja Ritan retket -matkaohjelman, jonka hän kuvasi ja ohjasi muun muassa Borneolla ja Robinson Crusoe -saarella. YLE:n Teema-kanavalle hän ohjasi, kuvasi ja leikkasi kuusiosaisen matkaohjelman Egyptistä, Andalusiasta, Turkista, Iranista, Syyriasta ja Malesiasta. Strömmer on opiskellut kuvausta ja leikkausta New Yorkissa the School of Visual Arts -taidekoulussa.
Strömmer osallistui Miss Suomi-kisaan vuonna 1992 ja hänet valittiin lehdistön ihannetytöksi. Hän toimi MTV3:n televisiokuuluttajana vuosina 1993–1994.
Strömmer oli vuosina 1996–2008 avioliitossa toimittaja Rauli Virtasen kanssa. Heillä on yksi yhteinen lapsi.
Guo Wenjun
Guo Wenjun (s. 22. kesäkuuta 1984) on kiinalainen pistooliampuja ja kaksinkertainen olympiavoittaja.
Guo Wenjun saavutti Pekingissä 2008 olympiakultaa 10 metrin ilmapistoolissa tehden uuden finaali olympiaennätyksen. Hänellä on myös hallussaan 10 metrin ilmapistoolin sivuava joukkuemaailmanennätys. Lontoossa 2012 Guo voitti toistamiseen olympiakultaan. Mestaruus ratkesi viimeiselle laukauksella, kun siinä vaiheessa johtanut ranskalainen Céline Goberville epäonnistui omassa suorituksessaan.
Kovo
Kovo voi tarkoittaa seuraavia asioita:
Neville Bulwer-Lytton
Neville Stephen Bulwer-Lytton, Lyttonin kolmas jaarli, OBE (6. helmikuuta 1879 Kalkutta, Brittiläinen Intia – 9. helmikuuta 1951 Pariisi, Ranska) oli brittiläinen sotilas ja taidemaalari.
Bulwer-Lyttonin isä Robert Lytton oli Lyttonin ensimmäinen jaarli. Neville meni vuonna 1899 naimisiin Wentworthin paronitar Judith Bluntin kanssa, ja pari sai kolme lasta. Bulwer-Lytton esitteli maalauksiaan vuosina 1900–1940 useissa gallerioissa, muun muassa Lontoon kuninkaallisessa akatemiassa. Hän oli jeu de paumessa kansainvälisen tason taitaja ja voitti olympiapronssia kaksinpelistä Lontoossa 1908. Bulwer-Lytton palveli ensimmäisessä maailmansodassa länsirintamalla Sommen ja Amiensin taisteluissa saaden Ranskan hallitukselta kunniamerkin. Hän erosi ensimmäisestä vaimostaan vuonna 1923 ja nai vielä myöhemmin Alexandra Fortelin, jonka kanssa hän sai yhden tyttären. Bulwer-Lytton sai vuonna 1947 jaarlin tittelin hänen veljensä kuoltua, ja vuonna 1951 hän kuoli itse 72 vuoden iässä Pariisissa.
MM-rallikausi 2011
MM-rallikausi 2011 oli rallin maailmanmestaruussarjan 39. kausi. Kausi alkoi 10. helmikuuta Ruotsissa ja päättyi 13. marraskuuta Walesissa. Maailmanmestaruuden voitti Sébastien Loeb, joka varmisti mestaruuden kauden päättävässä Walesin rallissa kun hänen pahin kilpailijansa Mikko Hirvonen keskeytti avauspäivänä tekniseen vikaan jolloin Loeb siirtyi tavoittamattomaan kahdeksan pisteen johtoon. Mestaruus oli myös Loebin kahdeksas peräkkäinen.
Amfitrite
thumb|Poseidon ja Amfitrite [[Triton (jumala)|tritonien vetämässä häävaljakossa. 2. vuosisata eaa.]] Merenjumalatar Amfitrite oli kreikkalaisessa mytologiassa merenjumala Poseidonin vaimo ja Tritonin äiti. Roomalaisessa mytologiassa hänet korvasi Salacia, Neptunuksen vaimo. Hän oli yksi nereideistä, viidestäkymmenestä merenneidosta, jotka joidenkin tarujen mukaan olivat Nereuksen ja Doriksen tyttäriä. Toisaalla hänen mainitaan olevan Okeanoksen ja Tethyksen tytär ja siten okeanidi.
MM-rallikausi 2011
Kaudelle 2011 tulivat uudet WRC-autot, joissa oli 1,6-litraiset moottorit ja perustuivat Super 2000 -luokan autoihin. Kaudella tuli uutuutena Power Stage -erikoiskokeet, joista nopeimmat saivat lisäpisteitä.
Amfitrite
Kuvataiteessa Amfitrite kuvataan Poseidonin rinnalla, joko istumassa valtaistuimella tai merihevosten vetämissä vaunuissa. Hän on pukeutuneena ylvääseen viittaan ja koristaa hiuksensa kalaverkoilla. Toisinaan hiuslaitteen kruunaa ohimolle kiinnitetty hummerin saksi.
MM-rallikausi 2011
Kilpailukalenteri
Kaudella 2011 ajettiin 13 rallia. Edellisvuonna ajettujen Bulgarian, Japanin, Turkin ja Uuden-Seelannin rallien tilalle palasivat Italian, Argentiinan, Akropolis- ja Australian rallit.
Ionisoivan säteilyn vaikutusten tieteellinen komitea
thumb|200px|Yhdistyneiden kansakuntien tunnus. UNSCEAR on osa YK-järjestelmää ja osoittaa raporttinsa YK:n yleiskokoukselle.
Ionisoivan säteilyn vaikutusten tieteellinen komitea  (UNSCEAR, engl. United Nations Scientific Commitee on the Effects of Atomic Radiation) on Yhdistyneiden kansakuntien ionisoivan säteilyn vaikutusten tieteellinen komitea. Sen on perustanut YK:n yleiskokous vuonna 1955 tutkimaan säteilyn vaikutuksia ihmiseen ja ympäristöön. Nykyään UNSCEAR:ia pidetään alansa johtavana asiantuntijajärjestönä. Komitea koostuu tiedemiehistä 21 maasta: Argentiinasta, Australiasta, Belgiasta, Brasiliasta, Britanniasta, Egyptistä, Indonesiasta, Intiasta, Japanista, Kanadasta, Kiinasta, Meksikosta, Perusta, Puolasta, Ranskasta, Ruotsista, Saksasta, Slovakiasta, Sudanista, Venäjältä sekä Yhdysvalloista. UNSCEAR:n komitean toimintaa tukee sihteeristö, joka sijaitsee Wienissä.
Komitean työ keskittyy lähinnä säteilyturvallisuusalan tieteellistä tutkimusta summaavien YK:n yleiskokoukselle osoitettujen raporttien tuottamiseen. UNSCEAR:n raportteja pidetään yleisesti alan tutkijoiden konsensusjulkaisuina.
Tennilä (Hollola)
Tennilä on pieni maalaiskylä Hollolassa. Palveluita kylässä ei paljoa ole, paitsi lakkautettu Tennilän kyläkoulu, joka toimii nykyään ryhmäperhepäiväkotina. Tennilän nimeä kantoi myös rautatieasema Heinäsuon kylässä noin 7 kilometriä Tennilästä etelän suuntaan.
Aatamin kylkiluu (vuoden 1949 elokuva)
Aatamin kylkiluu (Adam’s Rib) on George Cukorin ohjaama yhdysvaltalainen komediaelokuva vuodelta 1949. Se kertoo juristiavioparista (Katharine Hepburn ja Spencer Tracy), jotka joutuvat erään perhetragedian oikeudenkäynnissä vastakkaisille puolille: mies toimii syyttäjänä ja vaimo edustaa miehensä taposta syytettyä naista.
Elokuva muistetaan ennen muuta Ruth Gordonin ja Garson Kaninin älykkäästä käsikirjoituksesta.
Palkinnot
Aatamin kylkiluu oli Oscar-ehdokkaana parhaasta alkuperäisestä käsikirjoituksesta (Ruth Gordon ja Garson Kanin).
Elokuva valittiin vuonna 1992 Yhdysvaltojen kongressin kirjaston National Film Registryyn, johon kootaan esteettisesti, historiallisesti ja kulttuurisesti merkittäviä amerikkalaiselokuvia. The New York Timesin kriitikot valitsivat Aatamin kylkiluun'' vuonna 2004 yhdeksi kaikkien aikojen tuhannesta parhaasta elokuvasta maailmassa.
Arvioita
Helsingin Sanomien Mikael Fränti kirjoitti elokuvan tv-esityksen alla 1991 Aatamin kylkiluun olevan älykäs, orastavan feministinen aikuisten puhekomedia, joka on hyvin näytelty ja varmasti ohjattu.
Antoine Rebetez
Antoine Rebetez (1897 – 28. tammikuuta 1980 Les Genevez) oli sveitsiläinen telinevoimistelija ja olympiamitalisti. Hän osallistui Pariisin olympialaisissa 1924 yhdeksään eri lajiin, joista hän voitti kaksi mitalia. Rebetez sai pronssia sekä joukkuekilpailusta että hevoselta, jonka lisäksi hän muun muassa sijoittui rekillä neljänneksi.
Tekla Renfors
Tekla Katarina Renfors, o.s. Mömmö (23. lokakuuta 1872 Kuopio – 22. toukokuuta 1912 Tampere) oli suomalainen runoilija ja suomentaja, joka käytti nimimerkkejä **Tarina ja T.R.. Hän oli naimisissa vuodesta 1894 Vapaakirkon saarnaajan ja toimittajan Eskil Renforsin kanssa.
Renfors suomensi 1904 Suomen evankelis-luterilaisen kirkon virsikirjan virren 134 Pyhä, pyhä, pyhä sanat. Hän suomensi myös useita hengellisiä lauluja. Kirjassa Hengellisiä lauluja ja virsiä on kuusi hänen kirjoittamaansa tai kääntämäänsä laulua.
Suomen euroviisut 1961–2006
Suomen euroviisut 1961–2006 on albumi, joka sisältää kaikki Suomen edustuskappaleet Eurovision laulukilpailussa vuosilta 1961–2006. Levyn kansilehdestä löytyy tarinoita kappaleiden takaa. Osasta kappaleista on mukana lisäksi myös englanninkielinen versio. Levyn julkaisi Warner Music vuonna 2007.
ICANN
ICANN on voittoa tavoittelematon organisaatio, joka hallinnoi Internetin osoitteiden tunnuksia. Se perustettiin 18. syyskuuta 1998. Järjestö on yhdysvaltalainen, mutta sen hallintoa on pyritty saamaan kansainväliseksi. Tunisiassa 2005 kokoontunut YK:n tietoyhteiskuntakokous päätti kuitenkin säilyttää osoitteiden hallinnan ICANN-järjestöllä edelleen.
Kolmenkymmenenkolmen kirjelmä
Kolmenkymmenenkolmen kirjelmä oli 33 niin sanottuun rauhanoppositioon kuuluneen, pääasiassa ruotsinkielisen tai SDP:n vasemmistosiipeen kuuluneen poliitikon allekirjoittama kirjelmä joka luovutettiin jatkosodan aikana 20. elokuuta 1943 presidentti Risto Rytille. Kirjelmässä joka oli päivätty 4. elokuuta 1943 lausuttiin allekirjoittajien huoli Suomen tulevaisuudesta sekä huonontuneista suhteista Yhdysvaltoihin ja esitettiin toivomus että hallitus ryhtyisi mahdollisimman nopeasti toimenpiteisiin rauhan saavuttamiseksi ja Suomen irrottamiseksi sodasta.
ICANN
ICANN ylläpitää verkkotunnuksiin liittyvän hallinnon lisäksi myös Internet Assigned Numbers Authoritya eli IANAa. IANAn tehtäviin kuuluu hallinnoida esimerkiksi IPv4 ja IPv6-osoitteiden jakamista globaalilla tasolla.
Kolmenkymmenenkolmen kirjelmä
Rauhanopposition toiminta sai alkunsa tammikuussa 1943 ruotsalaisen Nyliberala studentförbundetin jäsenten keskuudessa. Oppositio halusi että Suomen hallitus aloittaisi rauhanneuvottelut Neuvostoliiton kanssa ja irtautuisi sodasta jo ennen syksyä 1943. Opposition edustajat harkitsivat jopa varjohallituksen perustamista Lontooseen ja Tukholman käyttämistä tällöin väliasemana. Rauhanoppositio laajeni pian muihinkin poliittisiin ryhmiin ja siihen kuului lopulta muun muassa SAK:n puheenjohtaja Eero A. Wuori, K. A. Fagerholm, Eino Kilpi, Sakari Tuomioja, Urho Kekkonen, Åke Gartz, J. O. Söderhjelm, Ralf Törngren, Nils Meinander ja C. O. Frietsch.
Kolmenkymmenenkolmen kirjelmä oli rauhanopposition huomattavin hanke vuoden 1943 aikana. Kirjelmän laatijat olivat Hufvudstadsbladetin entinen toimittaja ja Valtion tiedotuslaitoksen apulaispäällikkö Nils Meinander, kansanedustaja Atos Wirtanen, lakitieteen tohtori C. O. Frietsch ja rehtori Laurin Zilliacus. Kirjelmän allekirjoittivat seuraavat henkilöt:
Myös J. K. Paasikiveä pyydettiin allekirjoittamaan kirjelmä mutta hän ei suostunut asiaan. Kirjelmän luovuttivat Rytille professori Ragnar Furuhjelm ja kaupunginjohtaja J. W. Keto. Vastauspuheessaan Ryti huomautti että enemmistö Suomen kansasta ajatteli samoin kuin kirjelmän allekirjoittajat mutta toivoi kuitenkin että tiedot kirjelmästä pysyisivät luottamuksellisina ja pois julkisuudesta.
Kirjelmän teksti julkaistiin kuitenkin ruotsalaisessa Dagens Nyheter-lehdessä ja se aiheutti suuren kohun. Zilliacusta tai Meinanderia epäiltiin tästä uutisvuodosta ja pääministeri Edvin Linkomies erotti Meinanderin Valtion tiedotuslaitoksen apulaispäällikön virasta. Todellisuudessa kirjelmän oli Ruotsin lehdille toimittanut Laurin Zilliacus. Kirjelmän julkistamisen seurauksena pääministeri Linkomies piti 3. syyskuuta 1943 ulkopolitiikkaa käsitelleen puheen eduskunnan salaisessa istunnossa. Tässä puheessa jonka sisältö vuoti pian julkisuuteen Linkomies sanoi että Suomella on oikeus lopettaa sota oman harkintansa mukaan.
Kirjelmä ja sitä seurannut Linkomiehen puhe herättivät epäluuloja Saksan johdossa. Saksalaiset asettivat rajoituksia sotilasavulleen ja järjestivät katkoksia syksyn aikana Suomen viljantoimituksissa. Nämä tyytymättömyyden osoitukset jatkuivat aina joulukuun puoliväliin 1943. Toimitukset palautuivat sopimusten mukaisiksi sen jälkeen kun rauhanoppositioon kuulunut SDP:n ministeri K. A. Fagerholm oli eronnut omasta pyynnöstään Linkomiehen hallituksesta 17. joulukuuta. Fagerholm oli ärsyttänyt Saksaa pidettyään 3. marraskuuta Helsingin Työväenyhdistyksen Norja-illanvieton yhteydessä puheen jossa hän tuki norjalaisten vapaustaistelua Saksan miehityshallintoa vastaan.
Vastavetona kolmenkymmenenkolmen kirjelmälle kerättiin syksyllä 1943 pääasiassa IKL:ää lähellä olevien piirien aloitteesta 5000 henkilön allekirjoitukset tasavallan presidentille luovutettuun adressiin. Tässä adressissa vaadittiin taistelun jatkamista Saksan rinnalla mutta adressi painui pian unohduksiin koska sen allekirjoittajien poliittinen painoarvo oli paljon pienempi eivätkä adressissa esitetyt toiveet enää olleet realistisia muuttuneessa sotatilanteessa.
Yleisurheilun alle 18-vuotiaiden maailmanmestaruuskilpailut 2011
Vuoden 2011 yleisurheilun alle 18-vuotiaiden maailmanmestaruuskilpailut käytiin 6.–10. heinäkuuta Lillessä Ranskassa.
Kisoihin ilmoittautui 175 maata ja 1 385 urheilijaa; 760 poikaa ja 625 tyttöä.
Mitalistit
Käytetyt lyhenteet:
Haarusanikkaiset
Haarusanikkaiset (Psilophytina, Psilotophytina) on yksi sanikkaisten neljästä alakaaresta ja samalla niistä kaikkein pienin ja alkeellisin. Haarusanikkaisiin kuuluu kaksi sukua, joista Psilotum käsittää kaksi ruohomaista kuivien trooppisten seutujen lajia ja Tmesipteris 12–13 Australiassa, Uudessa-Seelannissa ja Uudessa-Kaledoniassa esiintyvää epifyyttistä lajia.
Monet kasvitieteilijät pitävät haarusanikkaisia alkeellisimpina nykyään elävinä putkilokasveina, sillä niillä ei ole lainkaan juuria tai lehtiä. Lehtien sijaan niillä on pienet lehtimäiset ulokkeet, joiden sisällä ei ole johtojänteitä, kuten oikeilla lehdillä. Juurien sijaan niillä on maavarsi, joka on yhteydessä mykorritsaan eli sienijuureen. Kolme itiöpesäkettä ovat yhdistyneet pienen varsimaisen ulokkeen päähän. Haarusanikkaisille on ominaista sukupolvenvuorottelu ja pientä maavarren palasta muistuttava suvullisen polven alkeisvarsikko on korkeintaan kahden millimetrin kokoinen.
Haarusanikkaisten luokittelu on yhä ristiriitainen, eikä ryhmältä ole löytynyt fossiileja. Ryhmä on ollut tapana erottaa muista sanikkaisryhmistä, mutta DNA-tutkimukset ovat osoittaneet, että haarusanikkaiset saattavat myös olla hyvin yksinkertaisia saniaisia. Eräät lähteet sisällyttävät haarusanikkaisiin myös käärmeenkielikasvit (Ophioglossaceae).
Roman Bürki
Roman Bürki (s. 14. marraskuuta 1990 Münsingen) on sveitsiläinen jalkapallomaalivahti, joka edustaa Saksan Bundesliigassa pelaavaa Borussia Dortmundia. Oikeajalkainen Bürki kuuluu myös Sveitsin jalkapallomaajoukkueeseen.
Seurajoukkueura
Bürki aloitti uransa Raiffeisen Super Leaguen BSC Young Boysissa, jossa hän pelasi vain kaksi ottelua liigassa ja yhden Eurooppa-liigassa, ollen suurimman osan ajasta lainalla muissa seuroissa. Vuodet 2011-2013 Bürki oli lainalla saman sarjan Grasshoppersissa, jossa hän pelasi 76 ottelua ja oli mukana voittamassa Sveitsin cupia kaudella 2012-2013. Heinäkuussa 2013 Grasshoppers osti Bürkin omakseen ja hän pelasi seuran paidassa kaudella 2013-2014 34 ottelua.
Heinäkuussa 2014 Bürki siirtyi Saksan Bundesliigan SC Freiburgiin, jonka paidassa hän debytoi seuraavassa kuussa Eintracht Frankfurtia vastaan. Bürki pelasi hyvän kauden pitäen yhdeksän nollapeliä, mutta Freiburg putosi kauden päätteeksi 2. Bundesliigaan.
Kesäkuussa 2015 Bürki solmi sopimuksen Bundesliigan Borussia Dortmundin kanssa. Hän on siitä lähtien ollut Borussian ykkösmaalivahti ja pelannut seurassa kauden 2020–2021 loppuun mennessä 175 liigaottelua. Näissä hän on päästänyt 216 maalia ja pitänyt 60 ottelussa vastustajan maaleitta. Mestarien liigassa hän on pelannut 33 ottelua, joissa hän on päästänyt 41 maalia ja pitänyt 12 nollapeliä. Hän voitti Saksan Cupin 2017 ja 2021; jälkimmäisellä kerralla hän pelasi vain loppuottelun.
Maajoukkueura
Sveitsiä alle 20-vuotiaissa ja alle 21-vuotiaissa edustanut Bürki valittiin Sveitsin ryhmään vuoden 2014 MM-kilpailuihin, joissa hän ei pelannut yhdessäkään ottelussa. Debyyttinsä Sveitsin jalkapallomaajoukkueessa Bürki teki saman vuoden marraskuussa ystävyysottelussa Puolaa vastaan. Hän kuului Sveitsin joukkueeseen EM-kilpailuissa 2016 ja MM-kilpailuissa 2018, muttei päässyt pelaamaan.
Muuta
Myös Bürkin pikkuveli Marco Bürki on ammattilaisjalkapalloilija. Hän edustaa Raiffeisen Super Leaguen BSC Young Boysia, eli Roman Bürkin kasvattajaseuraa.
Saavutukset
Grasshoppers Borussia Dortmund
Gerrit Jannink
Gerrit Jan Arnold Jannink (1. joulukuuta 1904 Enschede – 7. maaliskuuta 1975 Ross-on-Wye, Yhdistynyt kuningaskunta) oli alankomaalainen maahockeypelaaja ja olympiamitalisti. Hän edusti seuratasolla amsterdamilaista AH&BC:tä. Jannink osallistui Amsterdamin olympialaisiin 1928, joissa hän pelasi neljä ottelua ja teki kaksi maalia. Alankomaat voitti turnauksesta hopeamitalin.
Kronos
pienoiskuva|[[Saturnus (jumala)|Saturnus, Kronoksen roomalainen vastine rahassa.]]
Kronos oli kreikkalaisessa mytologiassa vahvin titaaneista. Kukistettuaan isänsä Uranoksen leikkaamalla irti tämän peniksen Kronos nousi maailman valtiaaksi.
Kronos nai sisarensa Rhean ja heidän lapsiaan olivat Hestia, Demeter, Hera, Haades, Poseidon ja Zeus. Tietäen kohtalon määränneen, että yksi hänen lapsistaan tulee kukistamaan hänet, Kronos nieli lapsensa, mutta Rhea toimitti Zeuksen turvaan. Myöhemmin Rhea petkutti Kronoksen oksentamaan nielemänsä lapset. Zeuksen johdolla lapset lopulta kukistivat Kronoksen ja sulkivat hänet sekä muut titaanit Tartarokseen. Siellä fuuriat eli raivottaret kiduttavat häntä ikuisesti Kreikan mytologian mukaan.
Kronos tunnettiin Roomassa Saturnuksena.
Hannu Huuska
thumb|250px|Hannu Huuska lokakuussa 2016. Hannu Ilmari Huuska (s. 24. helmikuuta 1949 Toijala) on suomalainen näyttelijä, lausuja ja teatteriohjaaja.
Huuska on vaikuttanut muun muassa Mainostelevision MTV-teatterissa. Huuska on näytellyt muun muassa elokuvissa Aleksis Kiven elämä, Hurmaava joukkoitsemurha ja televisiosarjoissa Tummien vesien tulkit ja Salatut elämät. Hän toimi 1990-luvulla usean vuoden ajan Kajaanin runoviikon taiteellisena johtajana. Vuonna 2010 Huuska ohjasi Nurmijärven Kivi-juhlille Aleksis Kiven näytelmän Selman juonet. Näytelmä on esitetty 1984 myös televisiossa, jolloin Huuska näytteli Konradin roolin.
David Soria
Seurajoukkueura
Soria siirtyi Sevillaan tammikuussa 2013 ja pelasi ensimmäisen ottelunsa seuran C-joukkueessa maan neljänneksi korkeimmalla sarjatasolla Tercera Divisiónissa. Saman vuoden aikana hänet nostettiin seuran reservijoukkueeseen, joka pelasi yhtä sarjatasoa ylempänä Segunda División B:ssä.
Kauden 2014–2015 aikana hänet nostettiin yhteensä seitsemän kertaa seuran edustusjoukkueen kokoopanoon, joista ensimmäinen tapahtui 14. syyskuuta 2014 ottelussa Getafea vastaan. Ensiesiintymisensä edustusjoukkueessa hän teki lopulta 2. joulukuuta 2015 pelatussa Copa del Reyn ottelussa UD Logroñésia vastaan.
Hannu Huuska
Opinnot
Huuska opiskeli lukioaikoinaan lausuntaa ja puheilmaisua Tuulikki Pohjolan johdolla sekä aloitti balettiopinnot, joissa hänen opettajiaan myöhemmin olivat muiden muassa Kari Karnakoski, Anna Northcote ja Ritva Kuusinen. Päästyään ylioppilaaksi Toijalan yhteislyseosta 1968 Huuska kävi Drama Centre Londonin kolmivuotisen näyttelijälinjan ja jatkoi sen ohessa puheilmaisun opiskelua Gretel Daviesin johdolla. . Suomeen palattuaan hän jatkoi opettajanaan Niilo Kuukka. Syyslukukauden 1985 Huuska opiskeli Varsovan teatterikorkeakoulussa.
Kiinnitykset
Hannu Huuskan pisin teatterikiinnitys oli MTV-teatteriin 1974–1989. Sitä ennen hän oli vuoden Suomen Kansallisteatterissa ja MTV-uran jälkeen näyttelijävierailijana Kansallisbaletissa 1989–1990 ja toimi vuodesta 1991 freelancerina. Vuosina 1995–2000 hän toimi Kajaanin Runoviikon taiteellisena johtajana.
Opetustyö
Huuska on opettanut vuodesta 1978 Helsingin suomenkielisessä työväenopistossa, vuodesta 1999 Sibelius-Akatemiassa ja Turun taideakatemiassa sekä vuodesta 1989 Suomen lausujain liiton kesäkursseilla. Lisäksi hän on pitänyt viikonloppukursseja teattereille ja lausuntakerhoille.
Luottamustehtäviä
Huuska toimi Suomen lausujain liiton hallituksen puheenjohtajana 1990–2000 ja nimitettiin sen kunniapuheenjohtajaksi 2013. Hän on toiminut myös Uudenmaan läänin taidetoimikunnassa, He!singin kirjasto- ja kulttuurilautakunnassa, Helsingin suomenkielisen työväenopiston johtokunnassa sekä Veikko Sinisalo -kilpailun ja Nuorten taidetapahtuman tuomaristoissa.
Nkroful
Nkroful on kylä eteläisessä Ghanassa Western Ghanan hallintoalueella. Kylä sijaitsee 4 km pohjoiseen Sekondi-Takoradi–Elubo tieltä, Essiaman kaupungin lähellä.
Nkroful tunnetaan Kwame Nkrumahin, itsenäisen Ghanan puuhamiehen ja sen ensimmäisen presidentin syntymäpaikkana. Nkrumah syntyi Nkrofulissa 21. syyskuuta 1909, vietti siellä lapsuutensa ja myös haudattiin sinne vuonna 1972 kuolemansa jälkeen. Nkrumahin ruumis sirrettiin kuitenkin myöhemmin suurempaan mausoleumiin Accraan. Nkrofulissa on edelleen Nkrumahin alkuperäinen mausoleumi ja muistomerkki, jotka ovat paikan suurimmat turistinähtävyydet.
Toinen oopiumisota
Toinen oopiumisota käytiin Kiinan (Qing-dynastia) sekä Ison-Britannian ja Ranskan välillä vuosina 1856–1860. Kiinassa käytiin samaan aikaan Taiping-kapinaa.
Sodan taustat
Ensimmäinen oopiumisota ei tuonut Ison-Britannian toivomaa kaupan kasvua, vaikka uusia satamia avattiinkin. Koska tekstiilien myynti ei vieläkään ollut toivotulla tasolla, ulkomaat halusivat oopiumikaupan laillistamista. Toisaalta britit arvelivat, että uusien satamien avaaminen voisi lisätä kauppaa, mutta heidän jo ennen ensimmäistä oopiumisotaa toivomaansa neuvotteluyhteyttä Pekingin hallinnon kanssa ei vieläkään ollut. Lisäksi paikallismilitiat hyökkäilivät aika-ajoin ulkomaalaisia vastaan Guangzhoussa (Kanton).
1854 Britannia laati yhdessä Yhdysvaltain kanssa Kiinalle vaatimuksen ehtojen parantamisesta. Sen mukaan Tianjin oli avattava kaupalle, ulkomaalaisten piti saada oikeus matkustaa ja omistaa maata sisämaassa, oopiumi piti laillistaa, Guangzhou rauhoittaa ja Pekingiin piti saada diplomaatteja. Keisari kuitenkin kieltäytyi sopimuksesta.
Sodan kulku
8. lokakuuta 1856 Kiinan viranomaiset nousivat Hongkongissa rekisteröityyn, kiinalaisten omistamaan, mutta Britannian lipun alla purjehtivaan laivaan nimeltä Arrow, epäillen, että se oli syyllistynyt merirosvoukseen, salakuljetuksiin ja oli mukana oopiumikaupassa. 12 miehistön jäsentä vangittiin.
Ranskan esittämä syy Kiinaan hyökkäämiseen oli se, että kiinalaiset viranomaiset Guangxin provinssissa olivat teloittaneet ranskalaisen lähetyssaarnaajan. Amiraali Sir Michael Seymour komensi Britannian ja Ranskan yhteyshyökkäystä Guangzhouhun vuonna 1857. Kaupunki miehitettiin ja laivasto purjehti pohjoiseen vallaten hetkellisesti Taku-linnakkeet lähellä Tianjiniä toukokuussa 1858.
Kesäkuussa 1858 sodan ensimmäinen osa päättyi Tianjinin sopimuksiin, joissa olivat osallisina Ranska, Venäjä ja Yhdysvallat. Näillä sopimuksilla avattiin 11 satamaa lisää länsimaiselle kaupankäynnille. Kiina ei aluksi suostunut ratifioimaan sopimuksia.
1859 Kiinan kieltäydyttyä ulkomaalaisten lähetystöjen perustamisesta Pekingiin, amiraali Sir James Hopen komentama laivasto hyökkäsi Peto-joen suuta vartioivien linnakkeiden kimppuun. Se kärsi kuitenkin tappion ja joutui perääntymään kommodori Josiah Tattnallin komentaman yhdysvaltalaisen laivasto-osaston turvin.
1860 englantilais-ranskalaiset joukot kokoontuivat Hongkongissa ja laskeutuivat maihin 1. elokuuta Pei Tangissa hyökäten onnistuneesti Taku-linnakkeiden kimppuun 21. elokuuta. 26. syyskuuta joukot saapuivat Pekingiin ja olivat miehittäneet kaupungin 6. lokakuuta. Joukot sitten ryöstelivät Kesäpalatsin ja Vanhan kesäpalatsin.
Rauhansopimukset
Kiinan ja Venäjän välinen rauhansopimus vahvistettiin 14. marraskuuta 1860. Siinä Kiina luovutti Venäjälle Amurin pohjois­puoliset ja Ussurin itä­puoliset alueet. Tällöin Venäjän ja Kiinan välisen rajan itäosa sai nykyisen linjauksensa. Kiinan mantšulainen kenraali Yishan oli luvannut nämä harvaan asutut alueet Venäjälle jo vuonna 1858, kun Venäjä oli uhannut sodalla, mutta keisari Xianfeng ei ollut sopimusta vahvistanut. Vuoden 1860 rauhan­neuvotteluissa Venäjän lähettiläs Nikolai Ignatjev perusteli rajan­siirtoa sillä, että hän oli taivutellut britit ja ranskalaiset hyväksymään rauhan­omaisen ratkaisun ja että sen vuoksi hänen maansa oli ansainnut palkkion. Kiinalta valtaamalleen alueelle venäläiset perustivat myöhemmin Vladivostokin.
Guillermo Arriaga
Guillermo Arriaga Jordán (s. 13. maaliskuuta 1958) on meksikolainen kirjailija sekä elokuvien käsikirjoittaja, tuottaja ja ohjaaja. Hän tuli tunneksi etenkin elokuvien "Amores perros", "21 grammaa" ja "Babel" käsikirjoittajana. Vuonna 2008 hän ohjasi elokuvan The Burning Plain.